**OBEC ŽDIAR**

**Všeobecne záväzné nariadenie č. 1/2022
o organizácii miestneho referenda v obci Ždiar**

**OBEC ŽDIAR**

Návrh VZN vyvesený na úradnej tabuli obce: 23.05.2022
VZN schválené uznesením OcZ Ždiar číslo: 263/2022
Zo dňa: 29.6.2022
Schválené VZN vyvesené na úradnej tabuli obce : 30.6.2022
Účinné od: ............................
Nahrádza VZN číslo: názov: -
Koniec platnosti: :
Nahradený VZN číslo : názov :

 NÁVRH

Obec Ždiar na základe ustanovenia článku 67 ods. 1 a článku 68 Ústavy Slovenskej republiky, § 4 ods. 5 písm. a) bod 4, § 6 ods. 1 a § 11 ods. 4 písm. f) zákona č. 369/1990 Zb. o obecnom zriadení v znení neskorších predpisov (ďalej len „zákon o obecnom zriadení“) vydáva toto

 **Všeobecne záväzné nariadenie č. 1/2022
o organizácii miestneho referenda v obci Ždiar**

 **PRVÁ ČASŤ
VYHLÁSENIE MIESTNEHO REFERENDA**

 **Článok 1**

**Účel VZN .**

1. Účelom tohto Všeobecne záväzného nariadenia (ďalej len „VZN“) je upraviť v súlade s ustanoveniami zákona o obecnom zriadení podrobnosti o organizácii miestneho referenda v obci Ždiar.
2. Obecné zastupiteľstvo vyhlasuje miestne referendum v súlade s ustanovením § 11a zákona o obecnom zriadení.
3. Na účely hlasovania a sčítania hlasov v miestnom referende sa zriaďuje v obci Ždiar jeden okrsok.
4. Hlasovanie v rámci miestneho referenda sa uskutoční v sobotu v čase od 7:00 do 22:00 hod., v priestoroch, ktoré určí starosta obce.

**DRUHÁ ČASŤ
PRÍPRAVA MIESTNEHO REFERENDA**

 **Článok 2**

 **Zriadenie komisie pre miestne referendum.**

1. V nadväznosti na ustanovenia § 11a ods. 6 zákona o obecnom zriadení v znení neskorších predpisov zriadi obecné zastupiteľstvo, bezodkladne po jeho vyhlásení, orgán pre miestne referendum - miestnu komisiu (ďalej len „miestna komisia“), ktorej úlohou je organizácia predmetného miestneho referenda a zisťovanie výsledkov miestneho referenda.
2. Členom miestnej komisie môže byť len občan obce, ktorý dovŕšil vek 18 rokov a je spôsobilý na právne úkony.
3. Miestna komisia pre miestne referendum je spôsobilá uznášať sa, ak je prítomná nadpolovičná väčšina všetkých jej členov. Uznesenie je prijaté, ak sa zaň vyslovila nadpolovičná väčšina prítomných členov. Ak dôjde k rovnosti hlasov, návrh sa považuje za zamietnutý.

**Článok 3**

**Miestna komisia.**

1. Členov miestnej komisie menuje obecné zastupiteľstvo. Miestna komisia

musí mať najmenej 5 členov a najmenej 2 náhradníkov.

2. Dátum prvého zasadnutia miestnej komisie učí obecné zastupiteľstvo v súlade s ustanovením § 11a ods.6 zákona o obecnom zriadení.
3. Na prvom zasadnutí sa určí žrebom z členov miestnej komisie predseda a podpredseda miestnej komisie. Žrebovanie riadi zapisovateľ miestnej komisie.
4. Zapisovateľa miestnej komisie vymenúva a odvoláva starosta obce
5. Miestna komisia:
 a) zabezpečuje riadny priebeh hlasovania, najmä dozerá na správne

 odovzdanie hlasovacích lístkov a dbá o poriadok v miestnosti

 referenda pri hlasovaní a v jej bezprostrednom okolí,
 b) vykonáva sčítanie hlasov, vyhotoví zápisnicu a informuje o výsledku

 starostu obce.
6. Členovia miestnej komisie aj so zapisovateľom sa ujímajú funkcie podpísaním sľubu v nasledovnom znení:
„Sľubujem na svoju česť, že budem svedomite a nestranne vykonávať svoju funkciu a budem sa pritom riadiť Ústavou Slovenskej republiky, zákonmi a všeobecne záväznými nariadeniam obce.“
7. Členstvo v miestnej komisii zaniká dňom doručenia písomného oznámenia člena o vzdaní sa funkcie predsedovi miestnej komisie, ktorý povolá náhradníka. Členstvo v miestnej komisii zaniká aj vtedy, ak člen nezloží sľub najneskôr desať dní predo dňom konania referenda.

**Článok 4**

**Osoby oprávnené hlasovať.**

1. Hlasovania v miestnom referende sa môže zúčastniť občan obce Ždiar s

trvalým pobytom v obci, ktorý je oprávnený voliť (ďalej len „oprávnený volič“) v zmysle ustanovenia§ 3 zákona č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov (ďalej len „volebný zákon“).
2. Za prekážku práva hlasovať v miestnom referende sa považuje:
a) zákonom ustanovené obmedzenie osobnej slobody z dôvodu ochrany

zdravia ľudí.

**Článok 5**

**Informovanie oprávnených obyvateľov obce.**

1. Obec Ždiar najneskôr 15 dní pred dňom konania miestneho referenda

zverejní oznámenie o vyhlásení miestneho referenda na úradnej tabuli a svojom webovom sídle, ako aj iným spôsobom, ktorý určí obecné zastupiteľstvo.

Oznámenie o vyhlásení miestneho referenda obsahuje:
a) dátum schválenia uznesenia obecného zastupiteľstva o vyhlásení miestneho referenda, alebo dátum doručenia petície,
b) otázku alebo otázky, ktoré sa obyvateľom obce predkladajú na rozhodnutie,
c) miesto, dátum a čas konania referenda,
d) spôsob úpravy hlasovacieho lístka

**Článok 6**

**Zoznam oprávnených voličov.**

1. Zoznam obyvateľov obce oprávnených na hlasovanie (ďalej len „zoznam“) vyhotoví obecný úrad zo stáleho zoznamu voličov podľa § 9 zákona volebného zákona.
2. Obec odovzdá zoznam miestnej komisii najneskôr 1 hodinu pred začatím hlasovania miestneho referenda.
3. Do zoznamu voličov miestna komisia dopíše v deň hlasovania obyvateľov obce:
a) na základe rozhodnutia súdu,

b) ktorý platným preukazom totožnosti preukáže, že má trvalý pobyt v mieste, ktoré patrí do okrsku.
4. Členovia miestnej komisie a zapisovateľ sú povinní zachovávať mlčanlivosť o osobných údajoch, ktoré spracúvajú na základe aktuálnych právnych úprav o ochrane osobných údajov.

**TRETIA ČASŤ
KONANIE MIESTNEHO REFERENDA**

 **Článok 7**

1. Na hlasovacom lístku pre miestne referendum musí byť uvedené:
a) deň konania hlasovania miestneho referenda,
b) otázka, otázky s vytlačenými rámčekmi, ktorých jeden je napísaný slovom „áno“ a druhý slovom „nie“,
c) poučenie o spôsobe hlasovania
2. Na každom hlasovacom lístku musí byť odtlačok pečiatky obce.
3. Obec zabezpečí, aby hlasovacie lístky boli doručené miestnej komisii najneskôr hodinu pred začatím hlasovania.

 **Článok 8**

 **Hlasovanie.**

1. Pred začatím samotného hlasovania miestna komisia zapečatí schránku na odovzdávanie hlasovacích lístkov a skontroluje ostatné vybavenie miestnosti na hlasovanie.
2. Oprávnení voliči hlasujú jednotlivo, zastúpenie nie je prípustné.
3. Zo závažných, najmä zdravotných dôvodov, možno miestnu komisiu požiadať o to, aby oprávnený volič mohol hlasovať mimo miestnosti na hlasovanie, avšak len v rámci toho istého okrsku. V takom prípade sa k takémuto voličovi vyšlú dvaja členovia miestnej komisie s prenosnou schránkou. Pri hlasovaní podľa tohto odseku sa rovnako musí zachovať tajnosť hlasovania.
4. Oprávnení voliči po príchode do miestnosti určenej pre miestne referendum preukazuje svoju totožnosť občianskym preukazom, alebo iným úradným dokladom. Miestna komisia zakrúžkuje poradové číslo voliča v zozname voličov a vydá mu hlasovací lístok a prázdnu obálku.
5. Oprávnený volič v osobitnom priestore na úpravu hlasovacích lístkov vkladá do obálky hlasovací lístok, ktorý upraví spôsobom uvedeným na hlasovacom lístku. Iný spôsob úpravy sa nepovažuje za platný hlas na danú otázku.
6. O platnosti hlasovania a hlasovacieho lístku rozhoduje s končenou platnosťou miestna komisia.

**ŠTVRTÁ ČASŤ
ZISŤOVANIE VÝSLEDKOV MIESTNEHO REFERENDA**

 **Článok 9**

 **Sčítanie hlasov.**

1. Po ukončení hlasovania miestna komisia zapečatí nepoužité hlasovacie lístky a odloží ich nabok tak, aby sa nezmiešali s odovzdanými hlasovacími lístkami. Následne miestna komisia otvorí prenosnú schránku a schránku na odovzdávanie hlasov a ich obsah zmieša.
2. Miestna komisia vylúči všetky písomnosti a predmety, ktoré nie sú hlasovacími lístkami a zistí:

1. počet zúčastnených oprávnených voličov,
b) počet odovzdaných obálok,
b) počet platných odovzdaných hlasovacích lístkov,
c) počet platných odpovedí na každú otázku.

3. O platnosti alebo neplatnosti hlasu rozhoduje s konečnou platnosťou miestna komisia.

 **Článok 10**

 **Zápisnica miestnej komisie.**

1. Miestna komisia po ukončení sčítania hlasov vypracuje v dvoch vyhotoveniach zápisnicu o hlasovaní pre daný okrsok, v ktorej uvedie najmä:
a) čas začatia a čas ukončenia hlasovania a prípadné prerušenie hlasovania,
b) počet voličov zapísaných v okrsku do zoznamu na hlasovanie,
c) počet voličov, ktorí sa zúčastnili na hlasovaní,
d) počet odovzdaných obálok,
e) počet odovzdaných platných a neplatných hlasovacích lístkov,
f) počet hlasov „áno“ a „nie“ pre každú otázku jednotlivo,
h) stručný opis prípadných mimoriadnych udalostí počas hlasovania.
2. Miestna komisia odovzdá bezodkladne jeden rovnopis zápisnice o hlasovaní miestnej komisie a následne jeden rovnopis spolu so zapečatenými použitými aj nepoužitými hlasovacími lístkami a zapečatenými zoznamami oprávnených voličov a prípadnou inou dokumentáciou do úschovy obecnému úradu.

**PIATA ČASŤ
VYHLÁSENIE VÝSLEDKOV MIESTNEHO REFERENDA**

 **Článok 11**

**Výsledky hlasovania.**

1. Vyhlásenie výsledkov miestneho referenda obsahuje:
a) deň konania miestneho referenda,
b) znenie referendovej otázky alebo otázok,
c) celkový počet oprávnených voličov zapísaných v zozname na hlasovanie v miestnom referende,
d) celkový počet oprávnených voličov obce, ktorí sa zúčastnili na hlasovaní miestneho referenda,
e) celkový počet odpovedí „áno“ a „nie“ pre každú otázku jednotlivo pre celú obec,
g) konštatovanie, ktorý návrh bol v miestnom referende prijatý.
2. V prípade viacerých návrhov sa údaje podľa odseku 1. písm. e) uvádzajú osobitne pre každý návrh.

**ŠIESTA ČASŤ
SPOLOČNÉ A ZÁVEREČNÉ USTANOVENIA**

 **Článok 12**

 **Opatrenia na zabezpečenie miestneho referenda.**

1. Miestnosť na hlasovanie, vybavenie miestnosti a hlasovanie a potreby na vykonanie hlasovanie pre miestnu komisiu zabezpečí obec, resp. obecný úrad.
2. Na budove, v ktorej sa nachádza miestnosť pre hlasovanie o miestnom referende musí byť umiestnený nápis „Miestnosť na hlasovanie v miestnom referende“.
3. Náklady spojené s konaním miestneho referenda sa hradia z rozpočtu obce.
4. Za výkon funkcie člena a zapisovateľa miestnej komisie patrí odmena podľa § 5 ods. 1 vyhlášky Ministerstva vnútra Slovenskej republiky č. 308/2015 Z. z.

Ždiar 23.05.2022 Ing. Pavel Bekeš

 starosta obce